《舟泊盘门》
清代·钱林

雁橹一声响，落帆城影圆。花光横水槛，酒气压山船。

吴市几家鹤，齐亭千树蝉。晚来纤月上，留梦照婵娟。

作者简介：（1762—1828）浙江仁和人，原名福林，字东生，一字志枚，号金粟。嘉庆十三年进士，授编修，官至侍读学士、左迁庶子。熟于本朝名臣言行，及河漕、盐榷、钱法诸大政。有《文献征存录》、《玉山草堂诗集》。